א: אני מקליטה. התורמים שלנו הם בדרך כלל אנשים יותר מבוגרים, אז יותר יש להם הערכה לדבר המודפס. מה שקורה שאני בעצם מנהלת מערך גדול של תוכן לאגף לקשרי חוץ, והרבה פעמים האגודות שלנו אממ... הם מתרגמים. אז יכול להיות שיתרגמו לעברית. זאת אומרת, זה תורמים שמממנים את המלגה שלך. הזוג כוכבי-גלייזר הם בעצם ישראלים. אז יש סיכוי גדול שהם יתרגמו את זה לעברית. אממ, כי, אגודת הידידים הישראלית שאליה הם שייכים. אה-

ל: ומה, והם יפרסמו את זה שם גם?

א: יכול להיות. זאת אומרת, כשאני כותבת משהו, אז זה בעצם הוא פתוח. הוא, יכול להיות שהוא יעלה לאתר ויתרגמו את זה לכל מיני, יש יותר משלושים אגודות ידידים בעולם. אז יכול להיות באמת שיתרגמו. ובעצם הכתבה היא, אה, הכתבה תהיה עליך בעיקר, אבל גם הם יהיו שם. זאת אומרת עם איזה ציטוט שלהם למה הם תומכים בכמה סטודנטים לעבודה סוציאלית. וזה באמת, התחום מאוד קרוב ללבם. אה, את מכירה אותם, נכון? את היית, עברת איתם ראיון-

ל: היה לי איתם ראיון קצר בזום, ו-

א: אוקי.

ל: כן. אני, הם אנשים מאוד נחמדים ככה מאוד. ו...זה בעצם עמותה ממש שעוזרת לסטודנטים, במיוחד עכשיו בתקופת הקורונה שצריך את זה. אה. ושמחתי על האפשרות שהם יכלו לעזור לי. האמת שאני, שזה שנה ראשונה שלי באוניברסיטה,

א: אוקי.

ל: לתואר שני. אה, ולא יצא לי ככה בשנים של התואר הראשון לקבל כל כך מלגות.

א: אוקי.

ל: אז זה היה ממש ברכה בתקופה הזאת.

א: עוד נגיע לזה. אני רוצה אני. זה חשוב. ועוד נדבר על זה. אבל, אני אשמח ככה להתחיל יותר מהרקע שלך. מאיפה באת. יש לי את המכתב, והקורות חיים ששלחת, ובאמת את כותבת הרבה על החוויה של ההורים שלך בתור עולים, זאת אומרת עוד לפני שנולדת. ו, אשמח קצת לשמוע יותר על זה, על הרקע המשפחתי, ואיך זה השפיע עליך ספציפית. יש לך, אה, אתם שמונה אחים, נכון?

ל: נכון אנחנו שמונה אחים איתי ביחד. אני אומרת, ההורים שלי עלו מאתיופיה עם ארבעה אחים קטנים ועוד ארבעה נולדו בארץ, אני אחת מהם שנולדתי בארץ. אה. ככה. אני יכולה להגיד שבאמת להורים לא היה קל, כאילו, תהליך הקליטה בארץ. אה, את יודעת ענייני שפה, קשיי שפה, הסתגלות למנטליות, אה. וזה עבודה קשה. זה לוקח, זה לקח להם זמן עד שהם התחילו קצת, את יודעת לעבוד קצת ב... אותם שמו בקרוואנים בכדורי.

א: איפה זה בדיוק בארץ?

ל: כדורי זה (לא נשמעת)-

א: אה, לאה, לפעמים אני שומעת אותך לפעמים לא.

ל: אני צריכה להתקרב לפה?

א: לא, פשוט לפעמים את בסדר גמור, הקול שלך בווליום הנכון, ולפעמים אני לא שומעת בכלל. זה כאילו עולה ויורד. אז שוב אני לא שומעת אותך. אולי המיקרופון לא מחובר.

ל: אני אבדוק. אולי אני צריכה להתקרב, עכשיו?

א: אה, עכשיו אני שומעת. כן.

ל: אוקי. אממ. אז כדורי אמרתי, זה ישוב בצפון הארץ, ליד עפולה.

א: אוקיי.

ל: שם הם היו בערך שנתיים. הם עלו ב-91'. הם היו שם בערך-

א: הם גרו בכפר או בעיר?

ל: בכפר.

א: אוקיי.

ל: כפר. כפר אה שנקרא סְמֵן. באתיופיה. הם עלו במבצע שלמה, שזה ב-1991. אמממ, הושיבו אותם בקרוואנים בכדורי, אבא שלי התחיל לעבוד בחקלאות, שבכדורי. ואמא שלי גידלה את הילדים בקרוואנים. אה, ב-94' הם עברו לחדרה.

א: אוקי.

ל: אה, ופה קיבלו בית בעצם. נולדו עוד שלושה ילדים. ואמא שלי התחילה לעבוד אחרי שכולנו נולדנו, בשנות האלפיים, בתחילת האלפיים. אמא שלי עובדת כמטפלת בית, אבא שלי, כשהוא הגיע, שנה אחרי שהוא עבד שם בכדורי הוא קיבל אסתמה, הוא חולה אסתמה כרגע. מ-94. נכות מלאה. הוא מוכר בביטוח הלאומי מקבל קצבה, משנת 94. ואמא עובדת עם קשישים. מטפלת. מה עוד...מה עוד?

א: אני מעוניינת לשמוע, אה, כתבת על הקושי, וכתבת... קודם כול איפה את בסדר מתוך שמונה?

ל: שביעית.

א: שביעית, אוקי. בנים? בנות?

ל: ארבע בנים ארבע בנות.

א: אה ואו. אוקי. יפה. כתבת על קשיים שהן עברו ש, משהו עם השכנים. של חוסר הבנה. מה זה אומר בדיוק?

ל: (לא ברור....)

א: אני שוב לא שמעתי אותך.

ל: לא שמעתי אותך גם.

א: אני שואלת. כתבת כאן שהשכנים, התייחסות קלוקלת של השכנים כלפי מנהגים, מסורת, ואלמנטים של תרבות. את יכולה קצת להרחיב על זה, מה המשמעות של זה?

ל: אני אומרת שבהתחלה אה לא כל כך הבינו כאילו השכנים הסביבה לא הבינה כל כך את המנהגים של העדה. אם זה, את יודעת כל טקס הבּוּנה, והבגדים המסורתיים, אה,

א: מה זה הדברים האלה?

ל: טקס בונה זה טקס של קפה, שעושים את זה עם שכנים מהעדה. או עם חברים ומשפחה שמגיעים לבקר. וזה שלוש פעמים ביום. אה, מתבצע שלוש פעמים ביום. אה, וככה שותים קפה ומשוחחים. וזה הכנסת אורחים גם. וזהו אז כאילו, זה מתקבל בסופו של דבר בצורה יפה. פשוט ההתחלה כאילו פשוט שלא מבינים את זה.

א: אוקי.

ל: וצריך פשוט, פשוט לומדים את זה, כאילו מסתגלים לזה.

א: לא היית מוקפת במשפחות אתיופיות כשגדלת? ז"א בחדרה?

ל: כן הייתי מוקפת, כן. אנחנו גרים בשכונה שגם, של יוצאי אתיופיה,

א: אוקי,

ל: אז זה כן, זה כן, גדלתי. בסביבה של העדה. מה עוד-

א: אז מה זה אומר הם לא קיבלו את זה? הם באו להתלונן? הם שאלו כאילו - אני מנסה להבין איך זה השפיע עליך. האי קבלה או האי הבנה הזאת של התרבות.

ל: לא זה תמיד מתקבל כזו כחוסר מודעות שלהם. כאילו, את יודעת בסופו של דבר כולנו מהגרים פה. זה כור היתוך אחד גדול. אה, וצריך לקבל, את יודעת, את האחר. לראות מה הסממנים התרבותיים שלו, כל אחד מביא אתו משהו, צבע. וזהו, לפי דעתי זה היה פשוט חוסר מודעות. אני לא אומרת שהם לא קיבלו את זה יפה, פשוט, אולי כאילו את יודעת הם לא מכירים. מה שלא מוכר הוא זר. אז זה מה שהיה נראה לי שפשוט מה ששונה וזר, ולא מוכר אז... לא יודעים איך לקבל את זה.

א: ואת חווית משהו באופן אישי? אמממ, מהחוסר הבנה הזאת? את זוכרת את זה ממש, שאת היה לך איזשהו מפגש עם הבורות הזאת או האי הבנה.

ל: לא. (לא נשמעת)

א: לא. אני לא שומעת אותך שוב. כנראה שמשהו מקולקל במיקרופון כי לפעמים אני שומעת לפעמים לא בכלל.

ל: זה מקוטע קצת אולי. אני אומרת שלא. עכשיו את שומעת?

א: כן, אבל נמוך. קודם היית יותר חזק.

ל: אני אומרת שלפחות אני לא הרגשתי. זאת אומרת משהו של, של-

א: אוקי. בסדר גמור. עכשיו. ואת כותבת שהם הצליחו בגלל התמדה, הידבקות במטרה, והרצון שנצליח מבחינה מקצועית. אממ, אז איך זה בא לידי ביטוי בילדות שלך?

ל: אה, אני חושבת (לא נשמעת טוב). אז ככה, אני חושבת שמה שהיה חשוב להורים זה שבאמת נצליח פה בארץ. מה שלהם לא היה – לנו יהיה. אם זה באמת אה. את יודעת כל פעם כמה שיותר להגיע מוקדם לבית ספר, ללמוד טוב, להשקיע. אה, ואת יודעת אנחנו כאילו למדנו לפי דעתי בשיניים כי לא היה לנו ממש מורים פרטיים או הורים שיכולים לעזור לך ללמוד את הדברים הכי קטנים. מתמטיקה, שיעורי לשון, כל הדברים האלה למדנו בכוחות עצמנו. אה. בלי, אה, בלי עזרה יותר מדי של בחוץ או עזרה כספית, כי לא היה את הדבר הזה. וזהו אבל היה באמת את הרצון שאנחנו נצליח.

א: כן.

ל: איפה שהם לא היו – שאנחנו נהיה, (לא שומעים)

א: עוד פעם נעלמת לי.

ל: אני אומרת העניין של ההתמדה והרצון שנשאף ללמוד כמה שיותר טוב ושנגיע כמה שיותר רחוק מבחינה מקצועית. ועכשיו אני כאילו אני רואה תוצאות לזה. שבאמת אפשר ולא היה קל. לא היה קל אה. ואני שמחה שיכלתי לקיים את זה.

א: למה לא היה קל, אה, איך, תתארי לי למה זה היה קשה לך?

ל: זה היה קשה לי כי אני הייתי צריכה להרגיל את עצמי שאני זאת, אני לומדת בכוחות עצמי. אני אין לי, עוד פעם, עזרה שאני יכולה לבקש בבית, אם זה כספית, וזה, ללימודים. וזה לדאוג להכול. לדאוג לזה שיהיו לך מלגות. שאת לא יכולה לשאול יותר מדי שאלות נגיד לגבי אמממ, לגבי הלימודים את ההורים, כאילו אין עזרה לימודית. אין. והם רואים את זה, הם רואים את ההתמדה. וזה, ואת יודעת זה לא קל להם, גם לראות שהם לא יכולים לעזור,

א: אוקיי. נעזרת באחים שלך הגדולים? במשך הלימודים?

ל: כן, אפשר להגיד. יש לי שלוש אחיות שגם לומדות, שגם למדו, (לא ברור) כן אחת אחיות (ועוד אחת)

א: אני לא שומעת.

ל: אחת למדה סיעוד, ועוד אחת, הגדולה, אחותי הגדולה, למדה חשבונאות,

א: אוקי.

ל: אז בדברים ש, את יודעת הם קצת חופפים במקצוע, (סטטיסטיקה?) בסיעוד זה יותר העזרה לאנשים, זה עבודה סוציאלית וסיעוד קצת חופפת, אחד לשני,

א: כן.

ל: אז כן יכולתי לתרגל איתה, קצת לעבוד. אבל את יודעת גם להם יש את ה, כל אחת למדה באזור שונה. אז בזמנים שאפשר אז כמה נעזרתי כמה שיותר. כן. ולרוב הייתי עושה עבודה עצמית. כמה שיותר לקרוא, כמה שיותר להיעזר...(לא נשמע)

א: אוקי. ומה אה, איזה מן ילדה היית מבחינת תחומי עניין. זאת אומרת, אני מבינה שהיית תלמידה טובה ושהשקעת המון. מה עוד? מה עניין אותך? איך היית בתור ילדה?

ל: (לא נשמע)

א: עוד פעם לא שומעת אותך.

ל: בתור ילדה, שתחומי עניין, מה שהיה לי זה כל העניין הזה של אהה, מוזיקה, הייתי חושבת גם משהו שמאוד אהבתי.

א: ניגנת משהו, איזה כלי נגינה?

ל: (שמע לא טוב) אמרתי פחות כלי נגינה, יותר שמיעה. (לא נשמעת)

א: זה באמת מאוד קשה לי לשמוע אותך. אולי אני פשוט אתקשר אליך נעשה את זה בטלפון? אני חושבת שיש איזה בעיה עם ה-

ל: אוקי,

א: עם המיקרופון ו.. קשה לי מאוד לעקוב.

ל: יכול להיות.

א: אז אני אתקשר אליך. מה זה?

ל: יכול להיות, כן.

א: אוקי, אז אני אה, אני מנתקת, אני אתקשר אליך בטלפון. בסדר? תודה. עוד דקה.